CELEX: 62015CN0207
Language: et
Date: 2015-05-04 00:00:00
Title: Kohtuasi C-207/15 P: Nissan Jidosha KK 4. mail 2015 esitatud apellatsioonkaebus Üldkohtu (kolmas koda) 4. märtsi 2015. aasta otsuse peale kohtuasjas T-572/12: Nissan Jidosha KK versus Siseturu Ühtlustamise Amet (kaubamärgid ja tööstusdisainilahendused)

10.8.2015   
            
            
               ET
            
            
               Euroopa Liidu Teataja
            
            
               C 262/3
            
         Nissan Jidosha KK 4. mail 2015 esitatud apellatsioonkaebus Üldkohtu (kolmas koda) 4. märtsi 2015. aasta otsuse peale kohtuasjas T-572/12: Nissan Jidosha KK versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-207/15 P)
   (2015/C 262/04)
   Kohtumenetluse keel: inglise
   
      Pooled
   
   
      Apellant: Nissan Jidosha KK (esindajad: barrister B. Brandreth, abogada D. Cañadas Arcas)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused)
   
      Apellandi nõuded
   
   
               —
            
            
               Tühistada Üldkohtu 4. märtsi 2015. aasta otsus kohtuasjas T-572/12;
            
         
               —
            
            
               tühistada esimese apellatsioonikoja 6. septembri 2012. aasta otsus (asi R 2469/2011-1);
            
         
               —
            
            
               mõista apellandi kohtukulud välja Siseturu Ühtlustamise Ametilt.
            
         
      Väited ja peamised argumendid
   
   Apellant väidab, et Üldkohus rikkus määruse (EÜ) nr 207/2009 ühenduse kaubamärgi kohta (1) artikli 47 tõlgendamisel õigusnormi. Täpsemalt tegi ta vea, kui ta leidis, et artikkel 47 ei võimalda esitada üksteisele järgnevaid pikendamise taotlusi. Lisaks määruse nr 207/2009 artikli 47 väärale tõlgendamisele eksis Üldkohus ka artikli 48 tõlgendamisel, kui ta leidis, et see kehtib üksnes ühenduse kaubamärgi moodustava tähise suhtes.
   
               a.
            
            
               Üldkohtu tõlgendus artikli 47 lõikele 3 on ebajärjekindel.
            
         
               b.
            
            
               Üldkohtu tõlgendus artikli 47 lõikele 3 tähendab, et faktiliselt tuleks kaubamärgist osaliselt loobuda tingimustel, mis on määruse nr 207/2009 artiklis 50 sätestatuga vastuolus.
            
         
               c.
            
            
               Õiguskindluse nõuet, millele Üldkohus tugineb, on mainitud üksnes Siseturu Ühtlustamise Ameti võetud meetmete tõttu. See nõue ei tulene tõlgendusest, mille Üldkohus on andnud artikli 47 lõikele 3 ja õiguskindlus on samavõrd tagatud apellandi antud tõlgenduse korral. Käesoleval juhul tegutses Siseturu Ühtlustamise Amet lähtuvalt eeldusest, et kaubamärgist on loobutud, mille kohta Üldkohus leidis, et tegemist on õigusnormi rikkumisega.
            
         
               d.
            
            
               Artikli 47 lõikele 3 apellandi välja pakutud tõlgendus ei ole artikli sõnastusega vastuolus.
            
         
               e.
            
            
               Artikli 48 tõlgenduses on ekslikult järeldatud, et see artikkel puudutab ainult tähist, millest ühenduse kaubamärk koosneb.
            
         
      (1)  Nõukogu 26. veebruari 2009. aasta määrus (EÜ) nr 207/2009 ühenduse kaubamärgi kohta (ELT L 78, lk 1).